**Otto Huttunen** (s. 7. toukokuuta 1991 Iisalmi) on suomalainen jääkiekkopuolustaja, joka pelaa Mestis-joukkue Iisalmen Peli-Karhuissa. Hän toimii joukkueen kapteenina. Huttunen pelasi kauteen 2012–2013 asti hyökkääjänä. Hän laukoo oikealta.

Ura
---

### Seuraura

Huttunen on Iisalmen Peli-Karhujen kasvatti. Hän siirtyi kaudeksi 2007–2008 Oulun Kärppien B-nuoriin, kun seura osoitti kiinnostusta Huttuseen Pohjola-leirin jälkeen. Huttunen voitti kauden 2008–2009 päätteeksi B-nuorten SM-pronssia. Kaudeksi 2009–2010 hän siirtyi Kalevan Pallon A-nuoriin Huttusen aloitettua opiskelun Kuopiossa. Valmistuttuaan hän palasi kaudelle 2011–2012 kasvattajaseuraansa IPK:hon, jonka miesten Suomi-sarjajoukkueessa Huttunen debytoi. Hän teki siellä 14 runkosarjaottelussa tehot 1+5=6 ja 15 karsintasarjan ottelussa tehot 6+11=17. Kaudella 2012–2013 Huttunen vaihtoi pelipaikkaansa hyökkääjästä puolustajaksi. Kauden päätteeksi IPK kuitenkin putosi II-divisioonaan.

Kauden 2013–2014 päätteeksi Huttunen voitti IPK:ssa II-divisioonan Savo-Karjalan aluemestaruuden ja oli nostamassa joukkuetta takaisin Suomi-sarjaan. Kaudella 2015–2016 hän nousi IPK:n varakapteeniksi. Huttunen voitti tehoilla 13+23=36 koko Suomi-sarjan puolustajien piste- ja maalipörssin. Hän jakoi pelipaikastaan huolimatta myös sarjan pudotuspelien maalipörssin voiton neljällä osumallaan JHT:n Matti Kivisillan kanssa. Huttunen voitti kauden päätteeksi Suomi-sarjan mestaruuden, jonka myötä IPK nostettiin Mestikseen. Huhtikuussa 2016 hän teki joukkueen kanssa vuoden mittaisen jatkosopimuksen.

Huttunen nimettiin kaudeksi 2016–2017 IPK:n kapteeniksi. Hän ehti pelata vain 12 runkosarjaottelua tehopistein 1+2=3, kunnes Huttusen kausi päättyi leikkaushoitoa vaatineeseen olkapäävammaan jo lokakuussa 2016. Lisäksi hän kärsi alkukauden polvivammasta, joka vaati myös leikkaushoitoa. Huttunen jatkoi IPK:n kapteenina myös kaksi seuraavaa kautta. Ensimmäisellä täydellä Mestis-kaudellaan 2017–2018 hän teki 40 runkosarjaottelussa tehot 4+9=13 ja kuudessa playoff-ottelussa tehot 2+2=4. Kaudella 2018–2019 Huttunen oli tehoilla 6+27=33 IPK:n paras syöttäjä, neljänneksi paras pistemies ja tehokkain puolustaja. Hän jakoi koko Mestiksen puolustajien syöttöpörssin voiton LeKin Matias Haarasen kanssa ja sijoittui puolustajien pistepörssissä toiseksi hänen jälkeensä. Huttunen valittiin Mestiksen helmikuun 2019 kuukauden pelaajaksi ja kuukauden kentälliseen. Hänet valittiin kauden päätteeksi sarjan ensimmäiseen tähdistökentälliseen.

Kesällä 2019 Huttunen harjoitteli IPK:n yhteistyöseuran, KalPan SM-liigajoukkueen mukana. Hän pelasi siellä myös muutamia harjoitusotteluita, kunnes elokuun lopulla Huttunen teki KalPan kanssa 1+1-vuotisen ja marraskuun maaottelutaukoon asti kestävän try-out -sopimuksen. Hän teki liigadebyyttinsä kauden 2019–2020 avauskierroksella 13. syyskuuta 2019 Mikkelin Jukureita vastaan. Huttunen merkittiin KalPan kolmospuolustajapariin Lasse Lappalaisen viereen. Hän sai ottelussa jääaikaa 15.21 minuuttia. Marraskuussa Huttunen sai koejaksonsa päätteeksi jatkosopimuksen. Hän teki liigauransa avausmaalin 20. joulukuuta 2019 ylivoimalla Hämeenlinnan Pallokerhoa vastaan. Huttusen osuma jäi KalPan 5–2-voittoon päättyneen ottelun ratkaisumaaliksi. Saku Kekäläinen valitsi hänet ottelun Alumnien tähtien kakkostähdeksi. Kaikkiaan Huttunen teki ensimmäisen SM-liigakautensa aikana 45 runkosarjaottelussa tehot 4+6=10. Hänen neljästä maalistaan kolme syntyi ylivoimalla. Maaliskuussa 2020 KalPa käytti Huttusen sopimuksessa olleen option ja teki vuoden mittaisen jatkosopimuksen hänen kanssaan.

Alkukaudella 2020–2021 Huttunen pelasi KalPassa 22 runkosarjaottelua ilman tehopisteitä. Helmikuussa 2021 seura lainasi hänet takaisin IPK:n Mestis-joukkueeseen. SM-liigan siirtotakarajalla maaliskuussa Huttusen vahvistettiin pelaavan siellä kauden loppuun. Hän voitti kauden päätteeksi Mestis-pronssia.

Heinäkuussa 2021 Huttunen teki vuoden mittaisen sopimuksen Ruotsin kolmanneksi korkeimmalla sarjatasolla Hockeyettanissa pelaavan Tranås AIF:n kanssa. Hänen sopimuksensa kuitenkin purettiin jo elokuussa kesken harjoituskauden ilmenneen olkapäävamman vuoksi. Huttunen ei pelannut vamman takia koko kaudella 2021–2022.

Kaudeksi 2022–2023 Huttunen palasi vuoden mittaisella sopimuksella IPK:hon. Hänet nimettiin takaisin joukkueen kapteeniksi.

### Maajoukkeura

Huttunen on pelannut yhden poikien maaottelun.

Muuta
-----

Huttusen isä Pekka on entinen alempien sarjojen jääkiekkopuolustaja. IPK on jäädyttänyt hänen pelinumeronsa 5. Pekka toimii nykyään seuran Mestis-joukkueen huoltopäällikkönä.

Otto Huttunen on työskennellyt siviilissä mm. panimotyöntekijänä Olvilla.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2009–2010 | KalPa | A-SM | 30 | 4 | 1 | 5 | 18 | 2 | 0 | 0 | 0 | 2 |
| 2010–2011 | KalPa | A-SM | 24 | 2 | 6 | 8 | 18 | – | – | – | – | – |
| 2011–2012 | IPK | Suomi-sarja | 14 | 1 | 5 | 6 | 30 | – | – | – | – | – |
|  | IPK | Suomi-sarja Q | 15 | 6 | 11 | 17 | 36 | – | – | – | – | – |
| 2012–2013 | IPK | Suomi-sarja | 32 | 10 | 20 | 30 | 71 | – | – | – | – | – |
| 2013–2014 | IPK | II-divisioona | – | – | – | – | – | 2 | 2 | 0 | 2 | 2 |
|  | IPK | Suomi-sarja Q | 4 | 2 | 4 | 6 | 4 | – | – | – | – | – |
| 2014–2015 | IPK | Suomi-sarja | 34 | 7 | 10 | 17 | 52 | – | – | – | – | – |
|  | IPK | Suomi-sarja Q | 2 | 1 | 2 | 3 | 4 | – | – | – | – | – |
| 2015–2016 | IPK | Suomi-sarja | 32 | 13 | 23 | 36 | 24 | 6 | 4 | 3 | 7 | 2 |
| 2016–2017 | IPK | Mestis | 12 | 1 | 2 | 3 | 16 | – | – | – | – | – |
| 2017–2018 | IPK | Mestis | 40 | 4 | 9 | 13 | 40 | 6 | 2 | 2 | 4 | 4 |
| 2018–2019 | IPK | Mestis | 47 | 6 | 27 | 33 | 80 | – | – | – | – | – | Ykköstähdistö |
| 2019–2020 | KalPa | SM-liiga | 45 | 4 | 6 | 10 | 37 | – | – | – | – | – |
| 2020–2021 | KalPa | SM-liiga | 22 | 0 | 0 | 0 | 6 | – | – | – | – | – |
|  | IPK | Mestis | 10 | 2 | 5 | 7 | 12 | 6 | 1 | 2 | 3 | 0 |
| 2021–2022 | ei pelannut |  |  |  |  |  |  |  |  |  |  |  |
| 2 kautta | yhteensä | SM-liiga | 67 | 4 | 6 | 10 | 43 | – | – | – | – | – |
| 4 kautta | yhteensä | Mestis | 109 | 13 | 43 | 56 | 148 | 12 | 3 | 4 | 7 | 4 |

Lähteet
-------

* Otto Huttunen The Internet Hockey Databasessa (englanniksi)
* Otto Huttunen Eurohockey-sivustolla (englanniksi)
* Otto Huttunen *Elite Prospects*. Everysport Media Group AB.  (englanniksi)

### Viitteet

1. 1 2  KalPa *facebook.com*.  20.12.2019. KalPa Hockey Oy. Viitattu 3.4.2020.
2. 1 2 3  Otto Huttunen palaa Iisalmeen – Eetu Randelin maalivahtiosastolle, Suhonen ja Lammi jatkosopimuksiin *ipk.fi*.  29.4.2022. IPK Hockey Oy. Viitattu 24.5.2022.
3. 1 2  Tilastot *liiga.fi*. Jääkiekon SM-liiga Oy. Viitattu 20.12.2019.
4. 1 2 3 4  Otto Huttunen *ipk.fi*.  30.4.2015. Iisalmen Peli-Karhut Ry. Viitattu 26.8.2019.
5. 1 2 3 4 5 6  Otto Huttunen *Elite Prospects*. Everysport Media Group AB.  (englanniksi)
6. ↑  IPK jatkaa tutulla rungolla Mestikseen - "Haluamme antaa mahdollisuuden näyttää kyntensä" *Jatkoaika.com*.  28.4.2016. Jatkoaika r.y. Viitattu 26.8.2019.
7. ↑  Otto Huttusesta Peli-Karhujen kapteeni *Jatkoaika.com*.  11.9.2016. Jatkoaika r.y. Viitattu 26.8.2019.
8. ↑  IPK:n kapteenin kausi päättyi olkapäävammaan *Jatkoaika.com*.  7.11.2016. Jatkoaika r.y. Viitattu 26.8.2019.
9. ↑  Elite Prospects - IPK *eliteprospects.com*. Everysport Media Group AB. Viitattu 26.8.2019. (englanniksi)
10. ↑  Elite Prospects - Mestis Stats 2018-2019 *eliteprospects.com*. Everysport Media Group AB. Viitattu 26.8.2019. (englanniksi)
11. ↑  IPK:n puolustaja Otto Huttunen Mestiksen kuukauden pelaaja *mestis.fi*.  28.2.2019. Suomen Jääkiekkoliitto – Finlands Ishockeyförbund ry.  Arkistoitu 26.8.2019. Viitattu 26.8.2019.
12. ↑  Mestiksen marraskuun kentällinen valittu - nämä kuusi pelaajaa vakuuttivat marraskuussa *mestis.fi*.  1.3.2019. Suomen Jääkiekkoliitto – Finlands Ishockeyförbund ry.  Arkistoitu 29.3.2019. Viitattu 26.8.2019.
13. ↑  Seppä, Lassi: Mestis-kauden palkinnot jakoon − K-Vantaa-hyökkääjä valittiin parhaaksi pelaajaksi *Jatkoaika.com*.  29.4.2019. Jatkoaika r.y. Viitattu 26.8.2019.
14. ↑  Kouvalainen, Miska: IPK kaappasi Niko Härkösen peräsimeensä - Myös kapteeni Otto Huttunen jatkaa seurassa *Jatkoaika.com*.  26.4.2019. Jatkoaika r.y. Viitattu 26.8.2019.
15. ↑  Kouvalainen, Miska: IPK menettää kapteeninsa KalPaan *Jatkoaika.com*.  26.8.2019. Jatkoaika r.y. Viitattu 26.8.2019.
16. ↑  Kokoonpanot *liiga.fi*.  13.9.2019. Jääkiekon SM-liiga Oy. Viitattu 15.9.2019.
17. ↑  Ottelutilastot *liiga.fi*.  13.9.2019. Jääkiekon SM-liiga Oy. Viitattu 15.9.2019.
18. ↑  Seppä, Lassi: KalPa vahvistuu kanadalaispuolustaja Jesse Grahamilla − Otto Huttunen jatkaa Kuopiossa ainakin loppukauden *Jatkoaika.com*.  12.11.2019. Jatkoaika r.y. Viitattu 12.11.2019.
19. ↑  Otteluseuranta *liiga.fi*.  20.12.2019. Jääkiekon SM-liiga Oy. Viitattu 20.12.2019.
20. ↑  KalPalle tukku pelaajasopimuksia – Anssi Laine KalPan urheilutoimenjohtajaksi *kalpa.fi*.  25.3.2020. KalPa Hockey Oy. Viitattu 3.4.2020.
21. ↑  Huttunen, Mäenpää ja Mutikainen Iisalmeen – Torstaina vastassa KeuPa HT *ipk.fi*.  17.2.2021. IPK Hockey Oy. Viitattu 2.3.2021.
22. ↑  Pelaajaliikennettä Kuopion ja Iisalmen välillä *kalpa.fi*.  1.3.2021. KalPa Hockey Oy. Viitattu 2.3.2021.
23. ↑  Seppä, Lassi: KalPassakin viime kaudella pelannut Otto Huttunen jatkaa uraansa suomalaisvetoisessa HockeyEttan-joukkueessa *Jatkoaika.com*.  2.7.2021. Jatkoaika r.y. Viitattu 24.5.2022.
24. ↑  Myöhänen, Arto: Otto Huttusen sopimus Ruotsiin on purettu olkapäävamman takia – "Harmittaa tietysti, mutta onneksi elämässä on muutakin kuin pelkkä jääkiekko" *iisalmensanomat.fi*.  12.8.2021. Savon Media Oy. Viitattu 24.5.2022.
25. ↑  IPK:n kapteenisto kaudella 2022–23! *facebook.com*.  21.9.2021. IPK Hockey Oy. Viitattu 29.9.2022.
26. ↑  Pekka Huttunen *Elite Prospects*. Everysport Media Group AB.  (englanniksi)